google/wiki40b huggingface dataset:
Rádiolarit

Vznik

Rádiolarity vznikajú usadzovaním odolných mikroskopických schránok prvokov kmeňa radiolaria najčastejšie pod karbonátovou kompenzačnou hladinou. V tejto hĺbke dochádza k úplnému rozpúšťaniu mikroskopických schránok tvorených CaCO₃, takže usadzovať sa môžu iba schránky tvorené z SiO₂. Opálový materiál schránok postupne rekryštalizuje na stabilnejší vláknitý chalcedón a kremeň. Niekedy prechádza do rádiolariových vápencov.

Vlastnosti

Sú to zväčša zvrstvené horniny, často pestrofarebné. Pomerne tvrdé, rýpu do skla. Tenké pravidelné vrstvičky môžu dosahovať hrúbku okolo 5 - 15 cm (obvykle dosky) a v prípade, ak vznikali v hlbokovodnom prostredí sa často striedajú s ílovitými bridlicami, prípadne reliktami ofiolitov. Majú vysoký obsah SiO₂, nešumia v HCl. Prímes CaCO₃ môže spôsobiť, že hornina môže s HCl reagovať prudšie a slabo šumí.
Rádiolarity sú často považované za hlbokovodné oceánske sedimenty a sú preto často používané ako dôležitý palegoegrafický indikátor. V geologickej minulosti ale niektoré rádiolarity vznikali aj v plytkovodnom prostredí. Červenú až hnedú farbu hornine dodávajú ióny Fe³⁺, zlenkastú Fe²⁺. Schránky rádiolarií sú zachované v mikroskopickej štruktúre, sú inak chudobné na makrofosílie. Niekedy sa v nich vyskytujú aptychy (žuvací aparát) amonitov.

Výskyt

Rádiolarity sa v oblasti Západných Karpát vyskytujú vo viacerých tektonických jednotkách. Najstaršie z nich sú rádiolarity v meliatiku, kde však vystupujú iba v sekundárnej pozícií v subdukčnej melanži. Tzv. držkovské a čoltovské rádiolarity sú strednotriasového veku a zaraďované sú do hačavského súvrstvia. Všetky ostatné rádiolarity sú mladšie. V Centrálnych Západných Karpatoch sú hlavne strednojurské. Známe sú zo šiprúňskej panvy tatrika a zliechovskej panvy krížňanského príkrovu (fatrikum) kde sú označované ako ždiarske súvrstvie. Vo fatriku majú veľmi často charakter rádioláriových vápencov. Vystupujú tiež v manínskej a kysuckej jednotke bradlového pásma ako tzv. czajakowské resp. čajakovské rádiolarity. Pre analogické súvrstvie sa v alpskej literatúre používa názov ruhpoldinské rádiolarity, v Poľsku sú pre rovnaké súvrstvie používané termíny sokolické a czajakowské rádiolarity V nadloží tethýdnych rádiolaritov často ležia červené hľuznaté vápence.
Na Slovensku ich možno nájsť v Nizkych a Vysokých Tatrách, Malých Karpatoch, Malej a Veľkej Fatre, Vtáčniku, Tribeči, Slovenskom raji, Galmuse, Štiavnických vrchoch, Považskom Inovci (hornobelická skupina), Spišskej Magure, Starohorských a Strážovských vrchoch.
Vyskytujú sa aj v iných oblastiach alpsko-himalájskej sústavy, napríklad v pohorí Medvedica v Chorvátsku alebo v Nördliche Kalkalpen.

Použitie

Rádiolarity sa v mladšom paleolite používali na výrobu štiepaných nástrojov. Čepele z tohto materiálu sa našli napr. pri Kálnici na Považí.
Bonnut

Poloha

Obec má rozlohu 22,01 km². Najvyšší bod je položený 161 m n. m. a najnižší bod 66 m n. m.

Obyvateľstvo

Počet obyvateľov obce je 670 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Quai de la Tournelle

Poloha

Nábrežie leží na ľavom brehu rieky Seiny oproti ostrova sv. Ľudovíta medzi mostami Sully a Archevêché. Začína na križovatke s Boulevard Saint-Germain, kde nadväzuje na Quai Saint-Bernard, a končí na križovatke s ulicou Rue Maître-Albert, odkiaľ pokračuje Quai de Montebello. Medzi mostami Sully a Tournelle leží prístav Port de la Tournelle.

Dejiny

Okolo roku 1380 tu bol prístav Saint-Bernard. Nábrežie bolo vybudované podľa nariadenia z 23. júna 1554. V roku 1738 bolo predĺžené a okolo roku 1750 získalo názov Quai de la Tournelle. Oproti prúdu od ulice Rue de Pontoise sa nazývalo Quai des Miramiones, od roku 1835 sa tiež menuje Quai de la Tournelle.
Kostol svätého Michala archanjela (Pacov)

Dejiny a charakteristika

Pôvodný kostol z ktorého sa zachovali základy a časť veže bol postavený už v 13. storočí.
Do dnešnej podoby bol kostol prestavaný v druhej polovici 14. storočia. Vtedy bol postavený presbytár, steny hlavnej lode, vstupný portál a klenby. Hlavný portál pochádza z roku 1380. Klenby presbytária pochádzajú až z 15. storočia.
Na začiatku 16. storočia boli zaklenuté hlavné priestory chrámu. V polovici 16. storočia bola v kostole postavená bohato zdobená kruchta, na ktorej sí znázornené výjavy zo Starého a Nového zákona.
Obdĺžnikové okná pochádzajú z obdobia renesancie. 
Sakristia v kostole je baroková a pochádza zo začiatku 18. storočia a z tejto doby pochádza aj väčšina zariadenia interiéru.
V roku 1727 požiar vážne poškodil strechu a celú budovu, ktorá bola následne zrenovovaná. V roku 1744 vyhorela veža,  ktorá bola renovovaná až v 19. storočí v roku 1876. V rámci tejto renovácie veže na nej bolo pristavané ďalšie poschodie za účelom umiestnenia hodín.
Hlavný oltár pochádza z 18. storočia, v roku 1890 bol zreštaurovaný.
V rokoch 1907 - 1909 prebehla oprava budovy kostola, pri ktorej bol plášť budovy opatrený hydraulickou omietkou. Zatial posledná renovácia prebehla v roku 1997.
Kostol je postavený v gotickom slohu. Stavba je orientovaná k severovýchodu. Budova je dvojloďová a lode nie sú rovnako velké. Severná loď je širšia a skladá sa z troch polí, južná loď je užšia, má iba dve polia a prilieha ku konštrukcii veže. Veža je štvorcového pôdorysu a má 6 poschodí.
Fytoplanktón

Fytoplanktón alebo rastlinný planktón je tá časť planktónu, ktorá je tvorená rastlinami; opakom je zooplanktón (a prípadne aj baktérioplanktón). V užšom zmysle a najčastejšie sem patria len autotrofné organizmy. Fytoplanktón zahŕňa najmä mikroskopické riasy (hlavne rozsievky a rastlinné bičíkovce a z bičíkovcov predovšetkým panciernatky) a sinice, ale môžu sa v ňom vyskytovať aj vyššie organizované typy rastlín drobných rozmerov. Ojedinele sa do fytoplanktónu zahŕňajú aj všetky baktérie a huby a fytoplanktón sa potom delí na „vlastný fytoplanktón“ (planktón obsahujúci chlorofyl) a saproplanktón (baktérie a huby).

Etymológia

Termín zaviedol nemecký zoológ Victor Hensen. Prvá časť je vedecká predpona fyto- odvodená z gréckeho slova fyton (rastlina). Druhá časť je slovo planktón, čo je vedecký novotvar z 19. storočia, ktorý pochádza buď z gréckeho „plankton“ (blúdiace, hnané po okolí), čo je stredný rod od slovesného prídavného mena planktos (blúdiaci, hnaný po okolí), alebo pochádza priamo zo slovesa „plazein“ (spôsobiť blúdenie niečoho, túlať sa).

Charakteristika

Fytoplanktón je kľúčovou zložkou oceánov, morí a sladkovodných ekosystémov. Väčšina fytoplanktónu nie je viditeľná voľným okom. Je však zastúpená v ohromných množstvách a variantoch. Niektoré sú viditeľné ako farebné škvrny na povrchu vodných plôch, najmä tie, ktoré v bunkách obsahujú chlorofyl a príslušné pigmenty (fykobiliproteín a xantofyl).
Hagenbach

Poloha

Obec má rozlohu 4,81 km². Najvyšší bod je položený 343 m n. m. a najnižší bod 279 m n. m.

Obyvateľstvo

Počet obyvateľov obce je 693 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gymnázium (Nitra, Golianova 68)

Doprava

Priamo pred hlavným vstupom do školy je zastávka MHD, z ktorej odchádzajú linky 2 (Čermáň, železničná a autobusová stanica, centrum, Chrenová, Zobor), 4 (Čermáň, železničná a autobusová stanica, centrum, Chrenová, Priemyselný park Sever, Dražovce) a 6 (Centrum, Staré mesto, Chrenová).
Saint-Paterne-Racan

Poloha

Obec má rozlohu 47,77 km². Najvyšší bod je položený 133 m n. m. a najnižší bod 65 m n. m.

Obyvateľstvo

Počet obyvateľov obce je 1 656 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Castres (Aisne)

Poloha

Obec má rozlohu 5,71 km². Najvyšší bod je položený 104 m n. m. a najnižší bod 67 m n. m.

Obyvateľstvo

Počet obyvateľov obce je 227 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Komediálna dráma

Komediálna dráma (dramedy) je žáner v televízii a filme, v ktorom je rovnaký, alebo aspoň približne rovnaký podiel humoru a vážneho obsahu.

Divadlo

Tradičné divadlo bolo vo svojich skorých časoch rozdelené na komédiu a tragédiu. Podľa týchto pomenovaní sa primárne určovalo, či bude mať príbeh šťastný koniec. Výraz dráma sa používal na označenie všetkých divadelných hier. Začiatkom 19. storočia, keď divadelní spisovatelia začali písať „jemnejšie“ hry, ktoré sa nekončili mnohonásobnými úmrtiami, výraz dráma za začal používať na definovanie hier, ktoré mali oproti komédiám vážnejšie témy, pričom komédie zostali veselé a väčšinou so šťastným koncom. Odvtedy tieto termíny zostali viac-menej relatívne.

Skorá televízia

Príchod rádio drámy, kina a čiastočne televízie vytvoril väčší tlak na trh na presnejšie definovanie produktu ako komédie alebo drámy. Hoci v živom divadle sa rozdiel stával čím ďalej tým menej významným, v masmédiách sa komédia a dráma jasne rozdeľovala. Hlavne od komédií sa očakávalo, že si udržia ľahký tón a nebudú apelovať na diváka vážnym obsahom.
Začiatkom šesťdesiatych rokov 20. storočia televízne spoločnosti prijali univerzálne praktiky uvádzania polhodinu trvajúcich "komediálnych" seriálov a celú hodinu trvajúcich "drám". Polhodinu trvajúce seriály sa často obmedzovali na situačné komédie, alebo rodinné komédie a obyčajne sa vysielali so živým alebo umelým smiechom v pozadí. Hodinu trvajúce drámy zahŕňali žánre ako policajné a detektívne seriály, westerny, sci-fi a neskôr aj v prime time vysielajúcich seriálov s označením soap opera.
Okolo roku 1969 sa v USA začali vysielať polhodinové seriály s účelovým striedaním medzi komédiou a drámou a vysielali sa bez smiechu v pozadí. V tom čase boli známe ako komediálne drámy. V USA medzi najznámejšie patril seriál Room 222. U nás sa vysielal napríklad seriál M.A.S.H.. Tieto skoré experimenty ovplyvnili televíznu komédiu a neskoršie seriály (hlavne rodinné sitkomy, ktoré často zahŕňali dramatické vsuvky a rozoberali vážnejšie témy.

Komediálna dráma v dnešnej televízii

V súčasnosti sú komediálne drámy väčšinou dramatické seriály s hodinu trvajúcimi epozódami s veľmi silnými komediálnymi elementami, ako sú napríklad Mesačný svit, Buffy, premožiteľka upírov, Monk, Ženy z rodu Gilmorovcov, Studio 60, Dr. House, Zúfalé manželky, Čarodejnice, Ally McBealová, Klinika Grace a podobne, alebo polhodinové sitkomy s vážnejšími témami a obsahmi, napríklad spomínaný M.A.S.H., alebo Tráva.
Hodinu trvajúce komediálne drámy sú obyčajne úspešnejšie v ratingoch ako polhodiné komediálne drámy v USA. Hoci väčšina zo všetkých seriálov spadá buď do jednej alebo do druhej kategórie, hranica medzi komédiou/drámou sa stáva čím ďalej tým viac hmlistá a nejasná, ako si diváci zvykajú na tieto seriály a mladší diváci, ktorí začali sledovať tieto hybridy už od skorého veku sú pre tento trh zaujímaví. Rozdelenie sa skôr potláča nárastom popularity predplatených TV služieb, ako HBO, alebo Showtime, kde dopyt po týchto seriáloch je odlišný ako pri tradičnej televízii.
István Lanstyák

Prof. István Lanstyák (* 13. júl 1959, Lučenec) je jazykovedec, ktorý sa zaoberá najmä výskumom jazyka maďarskej menšiny na Slovensku.
Študoval na Univerzite v Debrecíne. Lanstyák získal PhDr. v roku 1989 a PhD. 1995 na Univerzite Komenského v Bratislave. Na univerzite vyučuje a robí výskum v oblastiach sociolingvistiky, viacjazyčnosti, jazykového plánovania a zmeny kódu (jazykového).
Slovácko sa nesúdi

Herecké obsadenie

Jozef Kroner, Oldřich Velen, Stanislav Hájek, Ilja Prachař, Oldřich Vykypěl, Jiří Lábus, Vlasta Peterková, Pavla Severinová, Josef Somr, Zdeněk Kryzánek, Jiří Tomek, Stanislav Tříska, Václav Kyzlink, Slávka Budínová, Karel Augusta, Svatopluk Skopal, Oldřich Navrátil, Vladimír Švabík, Vlastimil Brodský, Terézia Hurbanová a iní.
Crain

Poloha

Obec má rozlohu 9,9 km². Najvyšší bod je položený 207 m n. m. a najnižší bod 132 m n. m.

Obyvateľstvo

Počet obyvateľov obce je 392 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fijaš

Erb a vlajka

V modrom štíte strieborný potok, ľavošikmo nadol vytekajúci z temena zeleného vŕška prevýšeného dvoma striebornými privrátenými kosákmi so zlatými rukoväťami.
Tento erb bol prijatý  uznesením obecného zastupiteľstva dňa 23. júla 2006, č. OZ – 4/2006 a je zapísaný v heraldickom registri Slovenskej republiky pod signatúrou F – 13/2006.
Nový erb symbolizujúci prameň sírnatej minerálnej vody v chotári obce a poľnohospodárke zameranie jej obyvateľov.
Autormi erbu je Peter Kónya, Leon Sokolovský a Sergej Pančák.
Vlajka obce pozostáva z šiestiech pozdĺžnych pruhov vo farbách bielej (1/6), žltej (1/6),  modrej (1/6), zelenej (1/6) modrej (1/6) a zelenej (1/6). Vlajka má pomer strán 2 : 3 a ukončená je tromi cípmi, t. j. dvoma zástrihmi, siahajúcimi do tretiny jej listu.
Literatúra: Heraldický register SR, VII., Ministerstvo vnútra, Matica Slovenska 2009, str 40-41.
Jānis Sprukts

Klubový hokej

V sezóne 2005/06 bol hráčom klubu HPK Hämeenlinna v najvyššej fínskej súťaži SM-liiga. Pred nasledujúcou podpísal kontrakt s klubom NHL Florida Panthers.

Reprezentácia

Lotyšský tréner Piotr Vorobiov ho nominoval na domáce Majstrovstvá sveta v hokeji 2006 v Rige. Zaznamenal 1 asistenciu a 2 trestné minúty. Súčasťou reprezentácie bol aj na MS 2007 a MS 2008
Courgeon

Poloha

Obec má rozlohu 10,41 km². Najvyšší bod je položený 193 m n. m. a najnižší bod 144 m n. m.

Obyvateľstvo

Počet obyvateľov obce je 368 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Le Mesnil-Gilbert

Poloha

Obec má rozlohu 7,85 km². Najvyšší bod je položený 205 m n. m. a najnižší bod 47 m n. m.

Obyvateľstvo

Počet obyvateľov obce je 149 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
I²C

Inter-Integrated Circuit alebo I²C je dvojžilová obojsmerná zbernica vyvinutá firmou Philips začiatkom 90-tych rokov 20. storočia, používaná predovšetkým na prepojenie pomalých periférnych zariadení s matičnou doskou, vnoreným systémom alebo mobilným telefónom.
Touto zbernicou je v súčasnosti vybavených veľké množstvo rôznych obvodov. Zbernica ponúka možnosť jednoduchého rozširovania mikroprocesorových systémov o dodatočné obvody.
Hruškovec americký

Hruškovec americký (iné názvy: avokádo, staršie: avocado; lat. Persea americana, staršie: Persea gratissima, Laurus persea) je pestovaná rastlina (strom) z čeľade vavrínovité. Jej plod sa nazýva avokádo (staršie: avocado, neformálne názvy: krokodília hruška, aligátoria hruška, maslové ovocie).
V roku 2019 bol sekvenovaný genóm avokáda, konkrétne P. americana var. drymifolia.

Rozšírenie

Rastlina sa pestovala už v praveku. Vznikla pravdepodobne v Strednej Amerike. Pred objavením Ameriky sa pestovala od Mexika po Andy v Peru. Dnes sa pestuje po celom svete v tropickej a subtropickej oblasti.

Systematika

V pestovateľskej praxi sa rozlišujú 3 tzv. rasy (nazývané aj typy či odrody) hruškovca amerického - mexická (Persea americana var. drymifolia), západoindická (Persea americana var. americana) a guatemalská (Persea americana var. guatemalensis). V taxonomickom zmysle je však toto delenie sčasti sporné, prípadne trochu zložitejšie - napr. v niektorých zdrojoch guatemalská rasa nepatrí do druhu hruškovec americký a v iných zas hruškovec americký zahŕňa okrem vyššie uvedených troch taxónov aj viacero ďalších (ekonomicky nevýznamných) taxónov, ktoré sú inde radené ako (resp. pod) samostatné druhy z rodu hruškovec (Persea). 
Krížením vyššie uvedených troch rás vzniklo veľké množstvo kultivarov. Tieto majú rôzne vegetačné obdobia, takže avokádo je na trhu nepretržite po celý rok.

Charakteristika rastliny

Ide o strom, ktorého výška je do 20 m. Jeho koruna má rôzny tvar. Listy sú tmavozelené, lesklé, striedavé jednoduché celistvookrajové špicaté valcovité až kopijovité. Kvety sú žltozelené, drobné, obojpohlavné, nemajú korunné lupienky; sú usporiadané po 100 až 300 v súkvetiach - metlinách.

Plod

Plod sa tvarom podobá hruške. Veľkosť plodu sa mení podľa rasy resp. kultivaru - pohybuje sa medzi 200 g a 2 kg (pričom až štvrtinu váhy plodu tvorí semeno). Plod je tmavozelený až purpurovohnedý. Medzi jadrom a šupkou je žltkastá až zelenkastá dužina, ktorá obsahuje až 25-30 % oleja (tuku), veľa vitamínov (betakarotén, tiamín, riboflavín, niacín) a minerálnych látok, má lahodnú orechovú príchuť a v dozretom stave má maslovitú konzistenciu. Dužina sa je priamo surová alebo ochutená a robia sa z nej šaláty alebo nátierky. Olej sa používa v kozmetickom priemysle.
Veselá vojna

Obsah

Dej sa odohráva v rokokovom Taliansku. Janov vedie vojnu proti kniežatstvu Carrara. Janovské vojsko oblieha hlavné mesto, získalo zajatcov a vypočúva ich. Od markíza Sabastianiho sa dozvedia, že Carrarckému vojsku velí Violetta, ktorá sa chce vydať za vojvodu z Limburgu, aby tak získala spojenca. Vojvoda vzhľadom na okolnosti sobáša posiela plukovníka Scheela, aby sa s Violettou oženil v jeho mene. Janovanom sa vďaka novým informáciám podarí Scheela zajať. Podobne zajmú aj Violettu, ktorá sa snaží v preoblečení ujsť z obliehaného mesta.
Veliteľovi janovských vojsk Umbertovi sa Violetta veľmi zapáči a rozhodne sa ju teda pustiť. Keďže vie, že Violetta Scheela nepozná, rozhodne sa zahrať jeho úlohu a k oltáru ju poviesť namiesto neho. Violette sa Umberto tiež zapáči. Po uzavretí mieru medzi bojujúcimi stranami sa s radosťou dozvedá pravdu, že si namiesto vojvodu z Limburgu právoplatne vzala Umberta.
Le Plessis-Grammoire

Poloha

Obec má rozlohu 9,14 km². Najvyšší bod je položený 42 m n. m. a najnižší bod 25 m n. m.

Obyvateľstvo

Počet obyvateľov obce je 2 293 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Baigts

Poloha

Obec má rozlohu 11,64 km². Najvyšší bod je položený 122 m n. m. a najnižší bod 32 m n. m.

Obyvateľstvo

Počet obyvateľov obce je 347 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hayange

Poloha

Obec má rozlohu 12,21 km². Najvyšší bod je položený 344 m n. m. a najnižší bod 176 m n. m.

Obyvateľstvo

Počet obyvateľov obce je 15 493 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Smidary

Osobnosti

V obci sa narodil známy český botanik Miloš Deyl
NHL 2009/2010

Začiatok sezóny

2. a 3. októbra 2009 sa odohrali štyri zápasy v Európe. Vo Fínsku dvojzápas Florida Panthers a Chicago Blackhawks (4:3pp; 0:4) a vo Švédsku dvojzápas St. Louis Blues a Detroit Red Wings (4:3; 5:3).

Platový strop

Pred sezónou sa zvýšila hodnota platového stropu o 100 000 USD. Platový strop hráčov je tak v tejto sezóne na úrovni 56,8 milióna USD pre každy tím.
Villemer (Seine-et-Marne)

Poloha

Obec má rozlohu 18,54 km². Najvyšší bod je položený 106 m n. m. a najnižší bod 53 m n. m.

Obyvateľstvo

Počet obyvateľov obce je 669 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tirolit

Charakteristika

Tirolit vytvárakrátke prizmatické kryštáliky a zhluky s vejárovitým usporiadaním. Je to zelený, modravozelený minerál s perleťovým leskom. Vryp tirolitu je svetlozelený.

Vznik

Vzniká na hydrotermálnych ložiskách sírnikov medi rozkladom ako druhotný minerál. U nás je pomerne vzácny.

Poznávanie

Je charakterisický svojím perleťovým leskom a nižšou tvrdosťou, v kyseline chlorovodíkovej sa rozpúšťa.

Výskyty na Slovensku

Ľubietová (Podlipa, Svätodušná, pri Banská Bystrica), Novoveská Huta (pri Spišská Nová Ves), Poniky (Drienok ložisko, Farbiště ložisko, pri Banská Bystrica), Špania Dolina (pri Banská Bystrica).
Síran

Vlastnosti

Síran je kryštalická látka, ktorá je v bezvodnom stave (anhydrid) bezfarebný či biely, ale hydrát môže mať iné farby, napr: síran meďnatý, síran železnatý, síran bárnatý, síran nikelnatý a iné. Síran je spravidla dobre rozpustný vo vode, výnimkou sú CaSO₄ síran vápenatý, SrSO₄ síran strontnatý, BaSO₄ síran bárnatý, HgSO₄ síran ortutnatý, PbSO₄ síran olovnatý a síran strieborný AgSO₄.
Montigny-sur-Avre

Poloha

Obec má rozlohu 7,26 km². Najvyšší bod je položený 183 m n. m. a najnižší bod 135 m n. m.

Obyvateľstvo

Počet obyvateľov obce je 256 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Musiq1

Ukončenie prevádzky

V sobotu 14. februára 2015 bol posledným vysielacím dňom stanice, jej poskytovateľ však dôvod ukončenia neprezradil. Vysielanie bolo ukončené krátko pred polnocou skladbou „In Search Of” od speváčky Glendy. Hudobná stanica vysielala takmer 7 rokov, kedy za tento čas odvysielala viac ako 10 tisíc hodín hudby z čoho bolo minimálne 20% československej hudobnej tvorby. Jej veľkou výhodou bolo pokrytie a dostupnosť, ktorú zabezpečovala väčšina slovenských a českých televíznych poskytovateľov. Celkovo bola dostupná u viac ako 2 miliónoch domácnostiach.
Juliette Binocheová

Životopis

Pochádza z umeleckej rodiny, otec bol divadelný režisér a matka herečka. Herectvo vyštudovala na parížskom konzervatóriu, vo filme a v televízii sa objavuje od svojich 18 rokov. Od roku 1985 je držiteľkou Ceny Romy Schneider, v roku 1996 dostala Oscara za vedľajšiu úlohu vo filme Anglický pacient, za túto úlohu dostala i cenu BAFTA a Strieborného medveďa na MFF v Berlíne. V roku 1992 získala cenu Felix. Na Zlatý glóbus a Oscara bola nominovaná i v roku 2000 za film Čokoláda (obe ceny vtedy ale získala Julia Robertsová).
Komplement grafu

Komplement grafu alebo doplnok grafu G\  je graf G_0\  pre ktorý platí: V = V_0\  a pre každé dva rôzne vrcholy u,\ v platí {u, v} \isin E práve vtedy ak {u, v} \notin E_0. Graf G_1 = (V, E \cup E_0) je teda úplným grafom.
Grafy G\  a G_0\  sa nazývajú komplementárne grafy.
Nahuatl

Nahuatl [vyslov: nauatl] (iné názvy: náhuatl, náwatl, aztéčtina, zastarano mexičtina; miestne názvy pozri nižšie) je jazyk, ktorým hovoria nahuaské etniká, z ktorých najznámejším sú Aztékovia. Patrí medzi uto-aztécke jazyky. Dnes je nahuatl jazykom vyše 1 milióna ľudí v oblasti Mezoameriky, predovšetkým v strednom Mexiku.
V samotnom jazyku nahuatl sa jazyk volá nāhuatl [ˈnaːwatɬ], nahuatl, nauatl, nawatl, mexicano, staršie: nāhuatlahtōlli, nahuatlatolli, nawatlahtolli, mēxihcatlahtōlli, mexicatlatolli, māsēwallahtōlli.

Dejiny

Aztéckym jazykom sa v strednom Mexiku hovorí zrejme už od 7. storočia. Aztécke písmo, ktorým Aztékovia zapisovali svoj jazyk, siaha do 14. storočia. Ide o piktografické písmo s prvkami hieroglyfiky. V Aztéckej ríši (14. - 16. storočie) sa s vojenskými úspechmi šírila aztécka kultúra a s ňou aj aztéčtina ďaleko mimo stredného Mexika. Roku 1521 ríšu dobyli Španieli, preto sa od 16. storočia používa latinka na základe dobovej španielskej grafiky. Dnes sa nahuatl používa napr. na základných školách, vydávajú sa v ňom učebnice, najmä literatúra na čítanie - čítanky, zborníky folklóru a pod.
V aztéčtine možno z lexikálnej stránky pozorovať vplyv španielčiny. Zo štylistickej stránky treba dodať, že v klasickej fáze sa rozlišovala tzv. tecpillatolli (reč vyšších vrstiev) od tzv. macehuallatolli (reč nižších vrstiev).

Gramatika

Najnápadnejšou črtou podstatného mena je určitý člen -tli, archaickejší -in (napr. michtli, michin - ryba); pred samohláskou sa redukuje na -tl (napr. atl - voda); po spoluhláske l sa mení na -li (napr. calli - dom). Nie všetky substantíva majú člen. Množné číslo sa tvorí rozličnými spôsobmi: reduplikáciou prvej slabiky (napr. coatl - had; cocoa - hady), vynechaním koncového -tl a glotalizáciou poslednej slabiky (napr. cihuatl - žena; cihua - ženy), najčastejšie však koncovkami -me, -tin, -que (napr. tepetl - hora; tepeme - hory). Niekedy sa kombinuje viacero prostriedkov. Substantíva možno modifikovať rozličnými odvodzovacími sufixmi. Za základný tvar slovesa sa pokladá 3. osoba prítomného času. Osobnými ukazovateľmi sú prefixy ni-, ti-, 0-, ti-, an-, 0-. Najnápadnejšou črtou aztéckeho slovesa (klasického nahuatlu) bola inkorporácia, t. j. vkladanie menného objektu medzi prefix osoby a čísla a slovesný tvar; ak nebol pri tranzitívnom slovese objekt vyjadrený, pridávala sa za agentívny prefix predpona te-, pokiaľ išlo o osobu, alebo tla-, pokiaľ išlo o vec; napr. nitenotza - volám niekoho; nitlacua - niečo jem. Centrom vetnej štruktúry v jazyku nahuatl bolo sloveso; subjekt a objekt mohol byť vyjadrený inflexionálnymi prefixmi alebo inkorporovanými nominálnymi kmeňmi.
Z typologickej stránky je nahuatl modelovým príkladom jazyka Nového sveta. Aglutinujúcu štruktúru dopĺňajú exponenty polysyntetizmu. To viedlo niektorých autorov k tomu, že charakterizovali nahuatl ako inkorporujúci jazyk.